OPETTAJAN
MATERIAALI#WHOMADEMYCLOTHES#VAATEVALLANKUMOUS

VAATEVALLANKUMOUS  |  OPETTAJAN MATERIAALI

Vaatevallankumous
Opettajan ja ohjaajan materiaali

Bangladeshissa romahti huhtikuussa 2013
Rana Plaza -niminen ostoskeskus, jonka
yläkerroksissa oli vaatetehtaita. Hatara
rakennus oli edellisenä päivänä määrätty
evakuoitavaksi, mutta ompelijat oli tilausten
myöhästymisen pelossa pakotettu töihin.
Seurauksena oli vaateteollisuuden historiansuurin tehdasonnettomuus: 1133 ihmistä
kuoli ja yli 2500 loukkaantui.
Vaatevallankumous (Fashion Revolution) on
kansainvälinen kampanja, jonka tavoitteena
on tehdä vaateteollisuudesta vastuullisempaa.
Kampanjaviikko järjestetään joka vuosi
huhtikuussa Rana Plazan romahtamisen
vuosipäivän (24.4.) aikoihin.
Myös koulut ja yksittäiset luokat voivat
osallistua Vaatevallankumous-kampanjaan.
Tähän materiaaliin on koottu ehdotuksia siitä,
miten aihepiiriä voi käsitellä eri oppi- tunneillakaikenikäisten oppilaiden kanssa.

2

VAATEVALLANKUMOUS  |  OPETTAJAN MATERIAALI

3

Isolla kampanjalla on vaikutusta
Vaatevallankumous järjestetään yhtä aikaa yli 100 eri maassa.
Vuonna 2017 siihen osallistui yli 2 miljoonaa ihmistä, javaateyritykset saivat yli 110 000 #whomademyclotheskysymystä. Vaikuttaminen on tärkeää ja näin monen ihmisenäänellä on merkitystä. Tulkaa tekin mukaan!

100

VAATEVALLANKUMOUS  |  OPETTAJAN MATERIAALI

4

Vaatevallankumouksen teemat

OLE UTELIAS!

OTA SELVÄÄ!

TEE JOTAIN!

Kuka on tehnyt minun vaatteeni?
Kun Rana Plaza romahti vuonna
2013, ihmiset joka puolella maailmaa järkyttyivät ja heräsivät miettimään, kuka, missä ja millaisissa
oloissa meidän vaatteemme tehdään.

Vaateteollisuus linkittyy moniin
opetussuunnitelman sisältöihin
kuten kestävään kehitykseen. Siihen liittyy isoja teemoja ja ilmiöitä
kuten globalisaatio, työntekijöiden
oikeudet, yritysvastuu, kemikaalienkäyttö, vesipula ja ilmastonmuutos.

Osallistu ja vaikuta! Vaatevallankumousta vietetään joka vuosi 24.
huhtikuuta. Kampanjan tavoitteena
on saada sadat tuhannet ihmiset eripuolilla maailmaa osallistumaan
ja näyttämään vaateteollisuudelle,
että haluamme vastuullisempaa
tuotantoa.

Tämän materiaalin Ole utelias -tehtävät sopivat kaikenikäisille. Ne innostavat miettimään vaatteiden alkuperää:
missä ja miten vaatteita valmistetaan.
Ne kannustavat myös pohtimaan
vaatteiden ostamista: kuinka paljon
vaatteita tarvitsemme, ostammeko
joskus vaatteita turhaan? Se, miten
syvälle vaatteen alkuperään sukelletaan, riippuu osallistujien iästä ja
käytettävissä olevasta ajasta.

Tämän materiaalin Ota selvää -tehtävät sopivat yläkouluikäisille. Tavoitteena on selvittää, mitä yritykset kertovat
vaatteen alkuperästä ja valmistusolosuhteista. Tehtävissä innostetaan oppilaita oma-aloitteiseen tiedonhakuun
sekä rohkaistaan heitä suhtautumaan
uteliaan kriittisesti ympäröivään maailmaan ja yhteiskuntaan. Tehtävissä
voidaan pohtia myös vaatteen hintaa
ja hinnanmuodostusta, vaatteen ympäristövaikutuksia ja elinkaarta.

Tee jotain -tehtävät antavat vinkkejä hauskoista tavoista osallistua ja
tempauksista, joita Vaatevallankumous-päivänä voi järjestää. Nämä
tempaukset sopivat koulujen lisäksi
myös harrasteryhmille, järjestöille,
kaveriporukoille ja seurakunnille.
Kerro omasta tempauksestasi Suomen Vaatevallankumous-tiimille lähettämällä sähköpostia osoitteeseen
info@vaatevallankumous.fi. Kokoamme kaikki Vaatevallankumoustapahtumat listaksi nettisivullemme www.
fashionrevolution.org/country/finland/.

Miten voin osallistua?
Kuka tahansa voi osallistua
Vaatevallankumoukseen.
Kampanjan varsinainen ydin
ovat sosiaalisessa mediassa
jaettavat kuvat.

Pue valitsemasi vaate päälle nurinpäin, ota vaatteesta kuva ja jaa sesosiaalisen median kanavissa hashtageilla #Whomademyclothes ja#Vaatevallankumous. Nurinpäin
oleva vaate paljastaa tietoja vaatteen
alkuperästä – vai paljastaako?

Kuvan voi lähettää myös vaatteen
valmistaneelle yritykselle ja kysyä
heiltä suoraan, kuka vaatteen on
tehnyt. Tämä aktivoi alan toimijoita
parempaan tiedonvälitykseen ja
toiminnan läpinäkyvyyteen.

VAATEVALLANKUMOUS  |  OPETTAJAN MATERIAALI

Vaatevallankumous kouluissa

Vaatevallankumouksen voi
tehdä myös oppitunneilla.
Parhaimmillaan se tarjoaa
oppilaille heidän omasta
kokemusmaailmastaan
lähtevän, oppiainerajat ylittävän ja digitaalisia viestintäympäristöjä hyödyntävän
oppimiskokemuksen.

Koulut voivat osallistua Vaatevallankumoukseen käsittelemällä aihetta oppitunneilla ja järjestämällä erilaisia tapahtumia: vaatteiden korjaustyöpajoja,
keskustelutilaisuuksia, teemapäiviä, valokuva- ja vaatenäyttelyitä tai vaikkapa
vaatteidenvaihtotapahtuman.

ERI OPPIAINEIDEN NÄKÖKULMIAVAATEVALLANKUMOUKSEEN
Vuosiluokat 7–9 ja lukio

Tekstiilityö

Vaatevallankumoukseen osallistuminen tukee uuden opetussuunnitelman
painottamaa oppiaineyhteistyötä sekä seuraavia laaja-alaisen osaamisentavoitteita: L7: Osallistuminen, vaikuttaminen ja kestävän tulevaisuuden
rakentaminen, L2: Kulttuurinen osaaminen, vuorovaikutus ja ilmaisu sekä
L4: Monilukutaito.

Vaatteen suunnittelun ja valmistamisen prosessi historiassa ja teollisuudessa,
kuitumateriaalit ja niiden käyttö. Muoti ja sen merkitys, kestävä käsityö jakestävä muoti. Vaatteen huollon ja uudelleenkäytön mahdollisuudet ja niissä
tarvittavat taidot.
Kotitalous
Harkitseva, vastuullinen kuluttajuus ja kuluttajuuden ympäristövaikutukset.
Vaatehuollon taidot ja vastuullisuus. Tekstiilijäte. Pesussa käytettävät kemikaalit kotona, tekstiilimateriaalien kestävyys.
Historia ja yhteiskuntaoppi
Teollinen vallankumous, kolonialismi, globaalin talouden synty, vaateteollisuuden historia Suomessa, kulutusyhteiskunnan synty, yhteiskunnallinen
vaikuttaminen, kansainväliset sopimukset (ILO, Ruggien periaatteet), yritysvastuu, vastuullinen kuluttaminen, kansalaisvaikuttaminen, kampanjointi,
kansainvälinen talous, vaikuttaminen sosiaalisen median kautta.
Biologia ja maantieto
Ekosysteemin toiminta, kuitukasvit, teollisuuden ja maanviljelyn ympäristövaikutukset, luonnonvarat ja niiden jakautuminen maapallolla, ilmastonäkökulma.
Kemia ja fysiikka
Tekstiili- ja vaateteollisuudessa käytettävät kemikaalit, kuitujen viljelyssä
käytettävät kemikaalit, tekstiilien valmistuksessa käytettävät kemikaalit,
niiden valmistaminen ja vaikutukset ympäristöön. Pesussa käytettävät
kemikaalit kotona, tekstiilimateriaalien kestävyys.
Kuvataide
Kuvallinen viestintä ja vaikuttaminen, näyttely- ja esitystilasuunnittelu,
kuvallinen viestintä mediassa.
Uskonto ja elämänkatsomustieto
Ihmisoikeudet, ihmisarvo, ihmisoikeus- ja ympäristöetiikka, arvot.
Ihmisen ja luonnon suhde. Tulevaisuudentutkimuksen näkökulma.

5

VAATEVALLANKUMOUS  |  OPETTAJAN MATERIAALI

6

Sosiaalisen median käytöstä

Suurin osa oppilaista
käyttää sosiaalista mediaa
vapaa-aikanaan. Vaatevallankumoukseen osallistuminen on tilaisuus pohtia
hyviä some-tapoja luokan
kesken ja se voi toimia
myös mediakasvatuksen
virikkeenä.

Miten opettaja näkyy somessa, ja
mihin hän osallistuu siellä? Opettajalla
voi olla työnsä osana oma some-tili.
Sekä Facebook, Instagram ja Twitter
myöntävät tilejä vain yli 13-vuotiaille.
Luokan omaa FB-tiliä tai blogia voidaan käyttää myös.
Oppilaiden kuvien julkaisemiseen
verkossa täytyy olla suostumus.
Selvittäkää ajoissa suunniteltujen
kuvien luonne ja julkaisuluvat.
Kuvat voi ottaa niinkin, että oppilaan
kasvoja ei näy, jos hän niin tahtoo.
Oppilaita ei tarvitse tunnistaa kuvista.
Oma vaatteeni -piirrosten julkaisu
sopii hyvin silloin, kun oppilas ei halua
itseään kuvattavan eikä kuvaa julkaistavan.

LISÄTIETOJA
Tykkää tästä! Opettajan ammattietiikka sosiaalisen median ajassa.
Niemi, Hannele ja Sarras, Riitta, toim.
PS-Kustannus, 2012.
Mannerheimin Lastensuojeluliiton
Lapset ja Media -sivusto
https://www.mll.fi/vanhemmille/
tietoa-lapsiperheen-elamasta/
lapset-ja-media/
Facebookin ohjeita
vanhemmille ja opettajillehttps://www.facebook.com/
help/441374602560317
Opeblogi: Facebook ja 13v. Ikäraja
http://opeblogi.blogspot.fi/2012/03/
facebook-ja-13-v-ikaraja.html
Käyttöehdot suosituimpiin sosiaalisen
median palveluihin – TVT-portaali
http://tvt.tampereenseutu.fi/
ohjeetjaideat/ohjeistukset/
kayttoehdot-suosituimpiin-sosiaa/

VAATEVALLANKUMOUS  |  OPETTAJAN MATERIAALI

Tehtävä 1
Ole utelias!
Mitä vaatteeni kertoo?
Tässä tehtävässä pohditaan vaatteiden ostamista
ja käyttöä sekä vaatteisiin
kiintymistä. Lisäksi arvioidaan vaatteiden tuotantoketjua, materiaaleja ja niihin
käytettyjä luonnonvaroja.
Ikäryhmä
Sovelletusti alakouluissa,
vuosiluokat 7-9 ja lukio
Tarvikkeet
Värikyniä, paperia, kamera, tietokone
tai tabletti, älypuhelin
Työpohjat
Mitä vaatteeni kertoo? (työpohja 1)
Missä vaatteeni on tehty? (työpohja 2)
Työaika
1 oppitunti• Pyydä oppilaita pukemaan päälle oma lempivaate nurinpäin.
• Keskustelkaa, miksi kukin on valinnut päällensä juuri kyseisen vaatteen.
Miksi se on niin mieluinen? Milloin sitä ei voi enää käyttää? Mitä sille sitten
tehdään? Milloin vaate on ostettu? Kuinka usein vaatteita tarvitsee ostaa?
• Tutkikaa vaatteiden tuotelappuja. Missä maassa vaate on tehty?
Mitä materiaalia se on? Mistä tämä materiaali valmistetaan?
• Pohtikaa, missä maissa tehdään eniten vaatteita. Miksi? Millaista työtä
vaatteen valmistaminen on? Millaista elämää ompelijat elävät?
• Keskustelkaa siitä, mitä vaatteilla voi kertoa. Mitä on muoti? Entä tyyli?
• Alakoululaiset: piirtäkää päällänne oleva vaate paperille ja kertokaa siitä
tarvittavat tiedot (työpohja 1). Sijoittakaa vaatteiden valmistusmaat karttaan(työpohja 2)• Yläkoululaiset: ottakaa luokasta yhteiskuva, jossa kaikilla vaate päällä
nurinpäin. Jakakaa kuva Twitterissä, Instagramissa ja Facebookissa
hashtagein #Whomademyclothes ja #Vaatevallankumous. Tägätkää
kuvaan mielellään myös Vaatevallankumouksen Suomen-tiimi, niin
tiedämme osallistumisestanne: Twitter: @Fash_Rev_Finl ja Instagram:@vaatevallankumous.

7

VAATEVALLANKUMOUS  |  OPETTAJAN MATERIAALI

Tehtävä 2
Ota selvää!
Kuka vaatteeni on tehnyt?
Tässä tehtävässä arvioidaan
vaatteiden tuotantoketjua,
materiaaleja ja niihin käytettyjä luonnonvaroja.
Ikäryhmä
Sovelletusti vuosiluokat 6–9 ja lukio
Tarvikkeet
Värikyniä, paperia, kamera, tietokone
tai tabletti, älypuhelin
Työpohja
Viesti vaatteen valmistajalle(työpohja 3)
Työaika
1 oppitunti• Pyydä oppilaita pukemaan päälle oma lempivaate nurinpäin.
• Tutkikaa vaatteiden tuotemerkintöjä. Löytyykö vaatteesta valmistajan nimi?
Saman yrityksen vaatteisiin pukeutuneet voivat jatkaa tehtävää ryhmässä.
• Etsikää valmistajan verkkosivut ja tutustukaa niiden sisältöön. Millaista tietoa
yritys antaa valmistusmaasta ja valmistusolosuhteista? Löytyykö sivuilta
eettistä ohjeistoa, Code of Conductia? Entä yrityksen käyttämiä tehtaita?
• Jos verkkosivujen tiedot eivät tunnu riittäviltä, lähettäkää yritykselle viesti.
Viestin suunnittelussa voitte käyttää apuna työpohjaa numero 3. Viestin voi
lähettää myös sosiaalisessa mediassa kuvan kanssa käyttäen hashtageja#Whomademyclothes ja #Vaatevallankumous.
• Keskustelkaa keräämistänne tiedoista ja saamistanne vastauksista.
Vertailkaa eri yritysten toimintatapoja ja tietojen saatavuutta. Pohtikaa,
miksi on tärkeää tietää missä ja miten vaate valmistetaan.
• Voitte myös käydä yhdessä läpi lempivaatteiden materiaalit. Mitä materiaalia
löytyy eniten? Millaisia ympäristövaikutuksia sen tuotannolla on?
• Miettikää vaatteen ostajan osuutta vaatteen ympäristöjalanjäljen
synnyssä. Pohtikaa, millaisista vaiheista vaatteen elinkaari rakentuu.
• Pohtikaa, mistä vaatteen hinta muodostuu. Tutustukaa eettisiin ja ekologisiin
sertifikaatteihin ja merkkeihin. Mistä tietää, että vaate on eettinen tai ekologinen? Mitä eroa eettisyydellä ja ekologisuudella on?

8

VAATEVALLANKUMOUS  |  OPETTAJAN MATERIAALI

Tehtävä 3
Tee jotain!
Vaatteen elämä
Tässä tehtävässä opetellaan tunnistamaan erilaisia
materiaaleja. Lisäksi pohditaan kierrätettyjen vaatteiden uudelleenkäyttöä.

• Haetaan luokkaan säkillinen kierrätyskeskuksen tai kirpputorin ilmaisvaatteita tai tuodaan kotoa käytöstä poistettuja vaatteita.

Ikäryhmä• Pohditaan omia vaatehuoltotaitoja. Miten minä säilytän vaatteeni?
Miten puhdistan ne? Pitääkö kerran käytetty vaate aina pestä?

Sovelletusti vuosiluokat 6–9 ja lukio
Tarvikkeet
Runsaasti erilaisita käytettyjä vaatteita
Työaika
1 oppitunti• Pohditaan yhdessä, mistä kaikesta tekstiilijäte voi koostua. Millaisia vaatteita
ja tekstiilejä kirpputoreilla kiertää?
• Poimitaan kierrätyssäkistä jonkin vaate ja mietitään, voisiko sen jotenkin
huoltaa, korjata tai tuunata. Löytyisikö sille joku ihan uusi käyttötarkoitus?
Käydään pohdinnat ja suunnitelmat läpi yhdessä.

• Mietitään myös omia kulutustottumuksia ja mieltymyksiä vaatteisiin liittyen.
Millainen on hyvä vaate?
• Vaatteiden huoltoa, korjaamista ja tuunaamista voidaan jatkaa esimerkiksi
kotitalouden ja tekstiilityön tunneilla, kotona, kerhossa tai erityisessä
Vaatekorjaamossa (ks. tehtävä 4).

9

VAATEVALLANKUMOUS  |  OPETTAJAN MATERIAALI

Tehtävä 4
Tee jotain!
Vaatehuoltamo
Tämän tehtävän tarkoitus
on rohkaista osallistujia
huoltamaan ja korjaamaan
itselleen tärkeitä vaatteita
ja jatkamaan siten niiden
käyttöikää.

• Pyydä oppilaita tuomaan kouluun vaate, joka tarvitsee korjausta. Tämä voi
olla esimerkiksi nyppyinen neule, nappinsa kadottanut paita, polvesta
revenneet farkut tai sukka/sukkahousut.

Ikäryhmä• Hakekaa tarvittaessa inspiraatiota tekemiseen käsityökirjoista tai netistä.

Sovelletusti vuosiluokat 6–9 ja lukio
Tarvikkeet
Neuloja, lankoja, nappeja, tilkkuja,
ompelukone, vaateharja, teippirulla,
nyppykone, parsintasieni tai tennispallo, kirjontalankoja, huovutusvillaa,
huovutusneuloja, tekstiililiimaa
Työaika
Pari tuntia• Suunnitelkaa huolto- ja korjauspisteet etukäteen, jotta tekeminen sujuisi
mahdollisimman joustavasti.
• Voitte keskustella tekemisestä eli jakaa kokemuksia. Miten nappi asettuu
paikoilleen? Onko parsiminen vaikeaa? Miltä huolletun neuleen käyttöönotto
tuntuu? Voisiko farkut paikata jollain vähän erikoisemmalla tavalla?

10

VAATEVALLANKUMOUS  |  OPETTAJAN MATERIAALI

Tehtävä 5
Tee jotain!
Vaatteidenvaihtobileet
Vaatteidenvaihtobileisiin
tuodaan ne vaatteet, joita ei
jostain syystä itse käytetä,
mutta joista voisi olla iloa
jollekin toiselle.
Ikäryhmä
Oppilaat, opettajat, vanhemmat• Vaatteidenvaihtobileisiin tuodaan ainoastaan puhtaita vaatteita, kenkiä,
koruja ja asusteita.
• Yhden henkilön tuoman tavaran enimmäismäärä kannattaa sopia etukäteen, ettei biletila lopu kesken.
• Sopikaa etukäteen myös se, miten vaatteita valitaan. Jokainen osallistuja
voi esimerkiksi valita yhden vaatteen per valintakierros.
• Bileille kannattaa varata tarpeeksi tilaa, jotta vaatteet saadaan kauniisti
esille. Rekit, henkarit ja pöydät helpottavat vaatteiden esillepanoa.

Tarvikkeet• Järjestäkää vaatteilla myös jonkinlainen sovitustila. Sovituksella varmistetaan omistajaa vaihtavan vaatteen istuvuus.

Erilaisia vaatteita, pöytiä,
vaaterekkejä, henkareita• Bileisiin voi järjestää myös käsityötarvikkeita ja työkaluja, jos vaatteita
halutaan korjata, muokata tai tuunata bileiden aikana.

Työaika• Päättäkää etukäteen, mitä tapahtuu bileistä yli jääneille vaatteille. Kuka vie
ne kierrätykseen ja miten?

Pari tuntia

11

VAATEVALLANKUMOUS  |  OPETTAJAN MATERIAALI

12

Työpohja 1
Mitä vaatteeni kertoo?
Nimi:

Ikä:

Piirrä tähän kuva paidastasi, hupparistasi, takistasi tai muusta lempivaatteestasi.
Vastaa sitten kuvan alla oleviin kysymyksiin.

Miksi pidän juuri
tästä vaatteesta?

Missä maassa vaate
on tehty?

Mistä materiaalista
vaate on tehty?

Mitä haluaisin tietää
ihmisestä, joka vaatteen on tehnyt?

VAATEVALLANKUMOUS  |  OPETTAJAN MATERIAALI

Katso vaatteidesi tuotelapuista,
Työpohja 2
missä maissa ne on tehty.
Missä vaatteeni
on tehty?

Väritä maat oheiseen karttaan
ja piirrä niistä viivat Suomeen.
Kirjoita viivoille oma nimesi javaatteen nimi.

Vertaile karttaasi muiden oppilaiden karttoihin. Voit merkitä
omaan karttaasi myös luokkakavereidesi vaatteiden valmistusmaita. Tulevatko vaatteenne samalta suunnalta maapalloa?

13

VAATEVALLANKUMOUS  |  OPETTAJAN MATERIAALI

Työpohja 3Viesti vaatteen valmistajalle

Tutki omia vaatteitasi ja lähetä sähköposti niiden valmistajalle (vaatemerkki tai -yritys).
Käytä näitä teemoja hyväksi viestin suunnittelussa.
Etsi suosikkivaatteestasi vaatteen merkki ja sen valmistanut yritys.
Tutki vaatteen tuotelappua: kerrotaanko siinä vaatteen valmistusmaa ja/tai materiaali, josta vaate
on tehty?
Löydätkö vaatteen tuotelapusta tai netistä tietoa siitä, miten vaatteesi valmistanut yritys määritteleeoman vastuullisuutensa? Mitä ympäristö- ja sosiaalisen vastuun periaatteita se käyttää vaatteiden
valmistuksessa? Käyttääkö yritys/vaatemerkki jotain sertifikaattia tai kuuluuko se johonkin järjestelmään, joka valvoo vastuun noudattamista?
Keskustelkaa ryhmässä, miksi olisi tärkeää, että tietäisimme enemmän siitä, miten vaatteemme on
valmistettu ja kuka ne on tehnyt. Miettikää vaatteiden tekijöitä ja sitä, millaisia ympäristövaikutuksia
vaatteiden valmistamisella on.
Keskustelkaa ryhmässä, kuka on vastuussa siitä, millaisia vaatteita me käytämme ja meille myydään
kaupoissa: vaatteen valmistanut yritys, vaatteen ostaja/käyttäjä vai joku muu?
Keskustelkaa ryhmässä siitä, mitä haluaisitte kysyä vaatteen valmistaneelta yritykseltä vaatteen
valmistusoloista. Kysymykset voivat olla esimerkiksi seuraavanlaisia:•

Kuka vaatteeni on ommellut?

•

Miten varmistatte, että työntekijöitä kohdellaan hyvin ja että heille maksetaan kunnon palkka?

•

Tiedättekö, mistä vaatteissanne käytetty kangas tulee?

•

Miten pidätte huolta siitä, ettei vaatteidenne valmistus ole haitallista ympäristölle?

14

VAATEVALLANKUMOUS  |  OPETTAJAN MATERIAALI

Lisätietoja

HYÖDYLLISIÄ LINKKEJÄ

Fashion Revolution International http://fashionrevolution.org
Fashion Revolution Suomi http://fashionrevolution.org/country/finland
Fashion Revolution UK for teachers http://fashionrevolution.org/resources/education/
Puhtaat vaatteet https://www.facebook.com/puhtaatvaatteet/
Vihreät vaatteet http://www.vihreatvaatteet.com/
Vastuullisia vaatteita? Ihmisoikeudet suomalaisten vaateyritysten tuotantoketjuissa.
Härri, Anna ja Moilala Outi, Eettisen kaupan puolesta ry, 2014
https://bit.ly/2CGMFH7
Greenpeace Detox – eroon myrkyistä
http://www.greenpeace.org/archive-finland/fi/kampanjat/myrkyt/#tab=1
T-paidan tarina: NPR, Planet Money makes a t-shirt
https://www.youtube.com/watch?v=r2Zod7Sd3rQ&list=PLpwXwmbv3z8aAJrhyttiqPMiKy0WVJym
Kenellä on vastuu vaatteiden eettisyydestä? Uusimaa, 16.9.2014
http://www.uusimaa.fi/artikkeli/238141-kenella-on-vastuu-vaatteiden-eettisyydesta

DOKUMENTTEJA

Tämä elämä. Ohjelma puuvillatehtaan naisista.
Ohj. Inkeri Hämäläinen, Olavi Puusaari, 1965.
http://yle.fi/elavaarkisto/artikkelit/kutomakoneiden_jyskeessa_20886.html#media=20892
Made in Bangladesh. Al Jazeera English, Fault Lines.
Dokumentti Bangladeshin vaateteollisuuden toimijoista, tapauksena Walmart.
https://www.youtube.com/watch?v=4dQGl_lswYY
Tangled Thread. Ohj. Sara Ziff, 2014.
Dokumentti vaateteollisuuden toimijoista Bangladeshissa ja Accord-sopimuksesta.
https://vimeo.com/92582309
Our Fashion Year. The Ladydrawers.
Dokumentaarisia sarjakuvia. Naiset vaateteollisuudessa.
http://www.truth-out.org/news/item/22896-thin-line-between-garment-sex-work
Udita (Arise). Dokumentti Bangladeshin tekstiilityöläisnaisista.
https://www.youtube.com/watch?v=g_tuvBHr6WU&index=24&list=WL&t=1s

15

VAATEVALLANKUMOUS  |  OPETTAJAN MATERIAALI

Kiitos <3

Kiitos kun autat nuoria osallistumaan
Vaatevallankumoukseen!
Yhdessä pystymme vaikuttamaan
paljon enemmän kuin yksin.
Muistathan kertoa myös Vaatevallankumouksen
Suomen-tiimille, että osallistutte kampanjaan.
Lähetä meille tieto meilitse: info@vaatevallankumous.fi.
FB facebook.com/vaatevallankumous
Twitter @Fash_Rev_Finl
Instagram @vaatevallankumous

Työryhmä / Vaatevallankumous Suomi
Anu Kaarina Hämäläinen
Hanna Linkola
Inari Ranta

16